Učenički dom Dora Pejačević

Trg J. F. Kennedya 3

10000 Zagreb

Na temelju članka 5., 8. i 18. Pravilnika o radu Učeničkog doma Dora Pejačević, a u svezi članka 107. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18 i 98/19) i članka 13. i 25. stavka 1. podstavka 11. Pravilnika o unutarnjem ustrojstvu i sistematizaciji radnih mjesta, a u svezi članka 3. i 7. Pravilnika o načinu i postupku zapošljavanja u Učenički dom Dora Pejačević, raspisuje se

**N A T J E Č A J**

***za radno mjesto:***

**1. suradnik u odgoju – noćni pazitelj, na neodređeno, puno radno vrijeme, 1 izvršitelj (m/ž)**

* poslovi se obavljaju noću (od 22,00 – 06,00) i vikendima sukladno Godišnjem planu i programu rada,

u sjedištu Učeničkog doma Dora Pejačević

* potrebna stručna sprema: SSS, poslovi III. vrste

Uvjeti za obavljanje poslova:

- Završena srednja stručna sprema (općeg, zdravstvenog, tehničkog ili društvenog smjera).

- Osim navedenih uvjeta kandidati moraju ispunjavati i opće i zakonom propisane uvjete.

Kandidati koji se prijavljuju na natječaj dužni su priložiti:

 - molbu,

 - životopis,

 - presliku svjedodžbe kao dokaz stručne spreme (diplomu, svjedodžbu) ili e-izvadak,

 - dokaz o stažu elektronički zapis ili potvrdu o podacima evidentiranim u bazi HZMO-a

 - uvjerenje nadležnog suda da se protiv podnositelja prijave ne vodi kazneni postupak (ne stariji

 od 6 mjeseci)

 - preslika domovnice ili osobne iskaznice ili e-izvadak

Isprave se prilažu u neovjerenoj preslici, a prilikom izbora kandidata, predloženi kandidat će predočiti izvornik.

Kandidati koji nisu podnijeli pravovremenu i urednu prijavu ili ne ispunjavaju formalne uvjete iz javnog natječaja, ne smatraju se kandidatima prijavljenim na javni natječaj, o čemu će biti pisao obaviješteni.

S kandidatima koji udovoljavaju navedenim uvjetima obavit će se **selekcijski postupak, razgovor s kandidatom.** U slučaju da kandidat ne pristupi selekcijskom postupku, smatrat će se da je povukao prijavu.

Kandidat koji prema posebnim propisima ostvaruje pravo prednosti, mora se u prijavi pozvati na to pravo, odnosno priložiti propisane dokaze o tom statusu, a u roku od 3 dana dužni su dostaviti iste po pozivu ako ih nisu dostavili.

Kandidat/kinja koji/ja može ostvariti pravo prednosti kod prijava u državnu službu prema članku 102., 103. i 104. Zakona o hrvatskim braniteljima iz domovinskog rata i članovima njihovih obitelji („NN broj“ 121/17, 98/19), članka 48. f Zakona o zaštiti vojnih i civilnih invalida rata („NN broj“ 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članka 9. Zakona o profesionalnoj rehabilitaciji i zapošljavanju osoba s invaliditetom („NN broj“ 157/13 i 152/14, 39/18 i 32/20) i članka 22. Ustavnog zakona o pravima nacionalnih manjina („NN broj“ 155/02, 47/10, 80/10 i 93/11) dužan/na se u prijavi na javni natječaj pozvati na to pravo te ima prednost u odnosu na ostale kandidate samo pod jednakim uvjetima.

Kandidat/kinja koji/ja se poziva na pravo prednosti pri zapošljavanju u skladu sa člankom 102., 103. i 104. Zakona o hrvatskim braniteljima iz domovinskog rata i članova njihovih obitelji uz prijavu na natječaj dužni su priložiti sve potrebne dokaze dostupne na poveznici ministarstva hrvatskih branitelja <http://branitelji.gov.hr/zaposljavanje-843/843>

Kandidat/kinja koji/ja se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji zapošljavanju osoba s invaliditetom uz prijavu na natječaj, dužan/na je pored dokaza o ispunjavanju traženih uvjeta, priložiti i dokaz o utvrđenom statutu osobe s invaliditetom.

Kandidat/kinja koji/ja se poziva na pravo prednosti pri zapošljavanju sukladno članku 22. Ustavnog zakona o pravima nacionalnih manjina uz prijavu na natječaj, pored dokaza o ispunjavanju traženih uvjeta, nije dužan/na dokazivati svoj status pripadnika nacionalne manjine.

S odabranim kandidatom prije sklapanja ugovora o radu provest će se i provjera zdravstvene sposobnosti za noćni rad.

Kandidati će o rezultatima biti obaviješteni u zakonskom roku.

Priložena dokumentacija se ne vraća. Na javni natječaj mogu se prijaviti osobe oba spola.

Prijava na natječaj podnosi se **u roku 8 dana od dana objave, pri Hrvatskom zavodu za zapošljavanje i web stranici Doma na elektronsku adresu:** **info@ud-dora.hr** **s naznakom „Prijava za radno mjesto“ ili** na adresu: Učenički dom Dora Pejačević, Trg J. F. Kennedya 3, 10000 Zagreb s naznakom **„Prijava za radno mjesto“.**

U Zagrebu, 21.09.2020.

KLASA:602-03/20-02/104

URBROJ:251-487-01-20-01